《奉和圣制夏日游石淙山》
唐代·阎朝隐

金台隐隐陵黄道，玉辇亭亭下绛雰。千种冈峦千种树，

一重岩壑一重云。花落风吹红的历，藤垂日晃绿葐蒀.

五百里内贤人聚，愿陪阊阖侍天文。

作者简介：阎朝隐，字友倩，赵州栾城人。连中进士、孝弟廉让科。性滑稽，属辞奇诡，为武后所赏。累迁给事中，预修《三教珠英》。圣历中，转麟台少监，坐附张易之徙岭外。景龙时，还为著作郎。先天中，除秘书少监，后贬通州别驾。诗十三首。